יחסי איי מרשל – ישראל

יחסי איי מרשל–ישראל הם היחסים הדיפלומטיים הרשמיים שמתקיימים בין איי מרשל לבין מדינת ישראל. מייקל רונן מוגדר כשגריר ישראל ב-13 מדינות באי האוקיינוס השקט, כולל איי מרשל. היחצ"ן רני רהב משמש כקונסול הכבוד של איי מרשל בישראל. היחסים הרשמיים בין שתי המדינות מוסדו לראשונה בשנת 1987, כאשר מאז איי מרשל מוגדרת, בדומה למדינות איים נוספות באוקיינוס השקט כתומכת עקבית של ישראל בגופים בינלאומיים, בעיקר במסגרת דיונים והצבעות בארגון האומות המאוחדות יחד עם ארצות הברית, וזאת אף במקרים של התנגדות לפעולותיה של ישראל. תמיכה זו שבמקרים מסוימים תוארה כתמיכה בלתי מסויגת נובעת בעיקרה לדברי מבקרים מהישענותה של המדינה על תמיכתה של ארצות הברית שמהווה את בעלת בריתה הפוליטית העיקרית, ומעבירה בכל שנה לאיי מרשל סיוע כספי משמעותי המוערך בסך של 65 מיליון דולר. עם זאת, בניגוד למדינות האזור: פלאו, טונגה, מיקרונזיה, נאורו, ונואטו ואיי שלמה, אזרחי ישראל מחויבים להיכנס עם ויזה לאיי מרשל, ולהפך. ביולי 1999, בעת הצהרת בירכתו עבור עמדת איי מרשל בתמיכה עקבית בישראל בהצבעות באו"ם, חבר הקונגרס בנג'מין גילמן (אנ') מניו יורק ויו"ר הוועדה ליחסים בינלאומיים של הקונגרס האמריקאי, הצהיר על יחסי איי מרשל–ישראל באומרו: "אומה קטנה... אולי, אבל פעולותיה האמיצות הראו תחושת יושרה גדולה מגודלה". ב-6 ביולי 2004 הצהיר חבר בית הנבחרים של ארצות הברית מטעם מחוז הקונגרס הראשון של מדינת מיזורי, לייסי קליי, כי "איי מרשל היא... ידידה טובה של מדינת ישראל". כשנשאל באותה שנה מדוע איי מרשל נוטים לתמוך בישראל בהצבעות של האו"ם נגד ישראל, שגריר ישראל באו"ם דן גילרמן השיב באומרו "כי הם מאמינים שזה צודק, לא בגלל האינטרסים שלהם". בשנת 2005, נשיא איי מרשל, קסאי נוטה, קיים ביקור רשמי ראשון מסוגו בישראל. במהלך ביקורו הנשיא הודה לישראל על מתן סיוע חקלאי ורפואי לאיי מרשל והצהיר באומרו כי "אנו גאים לתמוך במדינת ישראל בתור חלוצת הדמוקרטיה באזור זה למרות פעולות הטרור המתמדות שפקדו אותכם. אומה ואנשים גדולים לאורך השנים". בנוסף, ביקש נוטה את סיוע הממשל הישראלי בשכנוע ממשל ארצות הברית להכיר באחריות להשפעות ארוכות הטווח המזיקות שנגרמו לתושבי איי מרשל כתוצאה מניסויי נשק גרעיני שביצעה ארצות הברית באזור האוקיינוס השקט. את הנשיא ליווה שר החוץ של איי מרשל ג'רלד זקיוס (אנ') וסנאטור האטול של ביקיני טומאקי ג'ודה. בתחילת שנת 2008 מינתה איי מרשל את רני רהב, איש שיווק ויחסי ציבור ישראלי, כקונסול הכבוד שלה במדינת ישראל. בדצמבר 2017, איי מרשל הייתה אחת מ-9 המדינות שהצביעו נגד הצעה שאומצה על ידי העצרת הכללית של האו"ם שגינתה את הכרת ארצות הברית בירושלים כבירת ישראל. בשנת 1987, איי מרשל רכשה מתקן להתפלת מים מהחברה הישראלית הנדסת התפלה המשמש לאספת האי אבאי (אנ'). קיבולת המתקן עומדת על כ-1,100 טון מים ליום. כמו כן, בשנת 1992 ממשלת איי מרשל חתמה על מכתב כוונות לרכישת מתקן התפלה נוסף מישראל עבור הספקת מים מתוקים לבירה מג'ורו. בשנת 2015 נשלח מתקן נוסף, נייד, מהחברה הישראלית גלמובייל. בשנת 2002, הוקם פרויקט פיילוט של עופות בכפר לורה הממוקם על אטול מג'ורו, בתמיכה ישראלית. בשנת 2003, מרכז משרד החוץ הישראלי לשיתוף פעולה בינלאומי (מש"ב) סיפק לאיי מרשל מומחים לגידולי הדרים והשקיה. בחודש יוני 2010, צוות של רופאי עיניים מישראל הגיע לאיי מרשל על מנת לבצע שורה של ניתוחי עיניים נדרשים במדינה בהם נכללו ניתוחי קטרקט, אוקולופלסטיקה ושחזורי ראייה. המשלחת יצאה לפועל בשיתוף גורמים ממשלתיים ישראלים עם ארגונים פרטיים. יחסי ישראל–מיקרונזיה יחסי ישראל–פלאו יחסי ישראל–נאורו יחסי החוץ של איי מרשל אלי ברדנשטיין, המאבק הדיפלומטי על איי האוקיינוס השקט, באתר nrg‏, 3 בדצמבר 2009 הארץ, ההצבעה על פלסטין באו"ם: רשימת המדינות שתמכו, התנגדו ונמנעו, באתר הארץ, 29 בנובמבר 2012 איתמר אייכנר, איים נגד הזרם: התומכות הקטנות בישראל באו"ם, באתר ynet, 2 בדצמבר 2012 אמיר תיבון‏, כך הצדיעה ישראל למדינות האיים שתומכות בה באו"ם, באתר וואלה, 23 בספטמבר 2014 האתר הרשמי של קונסול הכבוד של איי מרשל בישראל, באתר honorary-consulate-of-the-marshall-islands-in-israel.org.il ליאור באייר, ‏נעים להכיר: 10 מדינות שמעולם לא שמעתם עליהן, באתר ‏מאקו‏, 24 באוקטובר 2012 עוד מכה באו"ם: לאפשר פיקוח על הגרעין של ישראל דלית הלוי, קנדה שוב תמכה בישראל בהצבעה באו"ם, באתר ערוץ 7, 5 בדצמבר 2012 ידידות אמת של ישראל Benjamin A. Gilman, Treatment Of Israel By The United Nations: Hearing Before The Committee On International Relations, U.S. House Of Representatives, DIANE Publishing, 1999-10, ISBN 978-0-7567-0546-6. (באנגלית) Congressional Record, V. 150, Pt. 11, June 25, 2004 to July 14 2004, U.S. Government Printing Office, 2009-04-22, ISBN 978-0-16-083089-1. (באנגלית) Jerusalem Post | Breaking News from Israel, the Middle East and the Jewish World, web.archive.org, ‏2012-05-21 RMI NEWS: President Kessai Note on State Visit to Israel :: Yokwe Online :: http://www.yokwe.net, web.archive.org, ‏2017-03-29 מידע על הביקור, באתר ג'רוסלם פוסט Bahai News - BWNS: Head of State visits Baha'i World Centre, web.archive.org, ‏2017-03-29 ברכת ראש הממשלה אהוד אולמרט לרגל המינוי Wayback Machine, web.archive.org